[{"text_idx": "#000003", "text": "Kui me ra\u0308a\u0308gime naha seisukorra parandamisest, retinoidide kasutamisest vananemisilmingute ennetamiseks ning korrigeerimiseks, siis minu soovitus oleks retinoididega alustada mitte varem, kui 30ndates. 20ndates on ko\u0303ige ta\u0308htsam regulaarne pa\u0308ikesekaitsekreem ja na\u0308iteks C-vitamiini seerum + niisutav kreem."}, {"text_idx": "#000004", "text": "Esimene pool sellest vastusest on lihtne: Vahel ei peagi Sina teadma. Kui ha\u0308irib mingi nahamure, na\u0308iteks akne vo\u0303i hu\u0308perpigmentatsioon, siis ko\u0303ige o\u0303igem on po\u0308o\u0308rduda esmalt dermatoloogi vastuvo\u0303tule, kes diagnoosib nahamure ning vastavalt sellele ma\u0308a\u0308rab ka ravi ning selgitab ravijuhised. Retinoidid on nii akne, kui hu\u0308perpigmentatsiooni ravis sageli esmavaliku preparaadid.See milline retinoid Sinu nahamurele sobib on dermatoloogi otsustada, ravi vo\u0303ib ka jooksvalt muutuda olenevalt naha reaktsioonist ning ravitulemustest."}, {"text_idx": "#000009", "text": "Retinoidid muudavad naha tundlikumaks UV \u2013 kiirgusele ja seeto\u0303ttu ka\u0308ivad need alati ka\u0308sika\u0308es SPF50+ kaitsekreemiga. Retinoide tuleks nahale kanda o\u0308o\u0308seks ning pa\u0308evasel ajal tuleb kasutada pa\u0308ikesekaitsekreemi. Et saada enda retinoidist parim tulemus \u2013 retinoid vo\u0303itleb UV \u2013 kiirgusest po\u0303hjustatud nahakahjustustega, tuleb koos retinoidiga osta ka pa\u0308ikesekaitsekreem."}, {"text_idx": "#000010", "text": "Akneravi puhul vo\u0303ib retinoidide mo\u0303ju na\u0308ha juba 8 \u2013 12 na\u0308dala mo\u0308o\u0308dudes. Ka\u0308simu\u0308u\u0308gitoodetega vo\u0303ib esimesi nahamuutusi na\u0308ha 4 \u2013 6 kuu mo\u0308o\u0308dudes. Kui oodata, aga nahatekstuuri ja naha kvaliteedi paranemist, siis see vo\u0303tab aastaid. Tretinoiini puhul on uuringute ja\u0308rgi ta\u0308heldatud esimesi statistiliselt olulisi muutusi 1 aasta mo\u0308o\u0308dudes. Parima tulemuse saab, aga aastatepikkuse kasutamise ja\u0308rel. Seeto\u0303ttu kordan taas lauset: Retinoidide kasutamist iseloomustab vanaso\u0303na \u201cTasa so\u0303uad, kaugele jo\u0303uad\u201d. Veel o\u0308eldakse, et retinoidide kasutamine ei ole sprint, vaid maraton!"}, {"text_idx": "#000012", "text": "Retinooli estrid \u2014> retinool \u2014> retinaalaldehu\u0308u\u0308d \u2014> retinoehape."}, {"text_idx": "#000013", "text": "Retinooli estrid on ko\u0303ige leebemad, sest vajavad retinohappeks muundumisel 3 sammu, veidi tugevam on retinool, siis retinaalaldehu\u0308u\u0308d. Muidugi peab erinevate toodete puhul vaatama ka toimeaine kontsentratsiooni, aga selle skeemi ja\u0308rgi on u\u0308sna lihtne endale esimene toode valida."}, {"text_idx": "#000015", "text": "RETINOOL on enamlevinud retinoid ka\u0308simu\u0308u\u0308gis. Saadaval kontsentratsioonis 0,1 \u2013 1%. Kes ei ole varem retinooli kasutanud, siis vo\u0303iks alustada 0,1-0,2%. Hiljem saab juba kasutada 0,3 \u2013 1% toodet."}, {"text_idx": "#000020", "text": "See oleneb nahatu\u0308u\u0308bist, naha seisukorrast ning reaktsioonist. U\u0308ldiselt vo\u0303iks igasuguse aktiivaine kanda otse puhtale nahale, ehk siis pa\u0308rast na\u0308opesu esimese asjana. Kui nahk va\u0308hegi lubab, siis ja\u0308rjekord on:"}, {"text_idx": "#000021", "text": "1. Naha esmane puhastus mitsellaarvee/ meigieemaldaja/ palsami, o\u0303li vo\u0303i piimaga2. Naha pesemine pesugeeli vo\u0303i vahuga3. Retinoid4. Niisutav kreem"}, {"text_idx": "#000022", "text": "Nagu eelnevalt kirjutasin, siis tundlikumad alad vo\u0303ib ka enne retinoidi katta nahka pehmendava kreemiga."}, {"text_idx": "#000023", "text": "Kui nahk on va\u0308ga tundlik, kuiv vo\u0303i a\u0308rritunud, siis vo\u0303ib esmalt kanda nahale niisutava kreemi ning veidi aja pa\u0308rast retinoidi, sellisel juhul on ja\u0308rjekord:"}, {"text_idx": "#000024", "text": "1. Naha esmane puhastus mitsellaarvee/ meigieemaldaja/ palsami, o\u0303li vo\u0303i piimaga2. Naha pesemine pesugeeli vo\u0303i vahuga3. Niisutav kreem4. Retinoid"}, {"text_idx": "#000025", "text": "Retinoididega koos vo\u0303iks kasutada ta\u0308iesti tavalist niisutavat kreemi. Va\u0308ltida vo\u0303iks teisi nahka koorivaid toimeaineid nagu AHA/BHA happed. Samuti ei tohiks pesugeel olla liiga tugev, pigem valida tundlikule vo\u0303i kuivale nahale mo\u0303eldud pesuvahendid."}, {"text_idx": "#000026", "text": "Jah, vo\u0303ib ku\u0308ll! Millega peab arvestama on see, et kaela, dekoltee ja ka\u0308te nahk on o\u0303rnem ning o\u0303hem. Retinoididest po\u0303hjustatud a\u0308rritus vo\u0303ib kergemini tekkida. U\u0308ks vo\u0303imalus on kasutada retinoidiga toodet nendel piirkondadel harvem, teine variant on kasutada leebemaid retinoide, na\u0308iteks retinooli estreid. NB! A\u0308ra unusta ka neid piirkondi kaitsta SPF50+ kaitsekreemiga."}, {"text_idx": "#000031", "text": "Loodan, et nende kahe postitusega said retinoidid veidi selgemaks ning nu\u0308u\u0308d on olemas oskus ja julgus neid ka nahahoolduses katsetada! Retinoidid on va\u0308ga lai ja keeruline teema, ikka on selline tunne, et palju ja\u0308i kirjutamata, aga usun, et baas asjad said ko\u0303ik kirja. Ku\u0308simusi ootan alla kommentaaridesse vo\u0303i la\u0308bi IG!"}, {"text_idx": "#000034", "text": "Kas imetades on ok kasutada retinooli estrit?\nRaseduse ajal ei soovitata vitamiin A-d ->aga vo\u0303ibolla on see ka mu\u0308u\u0308t \ud83d\ude07\nLiisa RaudmetsAutor detsember 22, 2021 / 1:35 p.l.\nAita\u0308h Sulle selle kommentaari eest! Unustasin postitusele lisada retinoidide kasutamise info raseduse ja imetamise ajal \u2013 tegin seda nu\u0308u\u0308d!\nImetamise ajal on retinooli estrite kasutamine ta\u0308iesti okei. Raseduse ajal ei soovita kasutada mitte u\u0308htegi retinoidi."}, {"text_idx": "#000035", "text": "Kas imetades on ok kasutada retinooli estrit?\nRaseduse ajal ei soovitata vitamiin A-d ->aga vo\u0303ibolla on see ka mu\u0308u\u0308t \ud83d\ude07"}, {"text_idx": "#000040", "text": "Antud veebilehel kirjeldatu on minu isiklik kogemus, teadmised ja arvamus. Veebilehe sisu on meelelahutusliku ja informatiivse sisuga, mo\u0303eldud silmaringi avardamiseks, ilu- ning nahateemaliste vestluste arendamiseks ning ei tohiks olla ainsaks aluseks finants-ja tervise alaste otsuse tegemisel. Tervisealaste otsuste langetamisel pea no\u0303u enda arstiga."}]